text: Se listen: Det må man skyde fra i dag
  01 oktober 2017 kl. 07.40
  Søndag er store jagtdag, når fredningen af fasaner, harer og hundyrene i hjortefamilien samt deres lam slutter.
  Camouflerede mænd og kvinder med ivrige hunde og et jagtgevær over armen er intet særsyn i skov, krat og på marker i dag. 1. oktober er nemlig dagen, hvor jagten på en stor del af det danske vildt starter.
  Det gælder blandt andet fasaner, harer, kronhind, rå, då og deres lam.
  I Danmark er der omkring 50 forskellige arter af pattedyr. En lang række af disse pattedyr må ikke jages, men for en række dyr er der fastlagte jagttider. Mellem oktober og februar må det meste vildt jages.
  Jagt må kun finde sted mellem solopgang og solnedgang. Ænder og gæs må dog jages fra 1,5 time før solopgang til 1,5 time efter solnedgang.
  Jagttider fastsættes således, at dyrene kan være i fred, når de yngler og har unger og æg. I tilfælde af at jagtstatistikken viser en stor nedgang i bestanden af en given art, kan jagttiden indskrænkes eller helt bortfalde.
  Ud over de landsdækkende jagttider, er der også nogle lokale regler, man skal kende. Se, hvad de lokale jagttider er i Syd- og Sønderjylland.
  1. oktober går jagten ind på disse dyr:
  PattedyrKronhindDå og kalvSikahind og kalvRåbukRå og lamMuflonfår og lamVildsvinso og griseHareFugleTaffelandTroldandBjergandHvinandHavlitEdderfugl, hanSortandFløjlsandFasanhøne- og haneBlidshøneSkovsneppe
  
  